Sanjar Umarov: AQSh O'zbekistonda avvalo yosh avlodni quvvatlashi kerak 
Davlat organlari, nohukumat tashkilotlar, xususiy sektor va dunyo bo'ylab bilim olib, mehnat qilib yurganlar orasida o'zgarishlar qilishga intilayotganlar juda ko'p, deydi Sanjar Umarov.
VASHINGTON — Hibsga olingan yilning boshida u "Serquyosh O'zbekistonim" koalitsiyasiga asos solib, O'zbekistonda siyosiy-iqtisodiy islohotlarni targ'ib qilib chiqqan. Qamalishining asosiy sababi deb uning muxolif faoliyati ko'rilgan. Sanjar Umarov o'z chiqishlarida G'arb davlatlarini O'zbekistonga nisbatan faol siyosat olib borishga, xalq dardini tinglashga undab keladi. 25-iyun kuni AQSh Kongressida so'zlaganida ham Vashingtonni vatanida ijobiy va real o'zgarishlar yo'lida madad ko'rsatishga chaqirdi. Oliy Majlis bilan hamkorlik, siyosiy mahbuslar taqdiri va erkinlik targ'iboti xususida o'z mulohazalarini bildirdi. Avvalo yoshlarni quvvatlash kerak, chunki avlodlar yangilanar ekan, ular bu nozik jarayonda ko'makka muhtoj, deydi Sanjar Umarov. Davlat organlarida, nohukumat tashkilotlarda, xususiy sektorda, qolaversa dunyo bo'ylab bilim olib, mehnat qilib yurganlar orasida yangicha fikrlaydigan, o'zgarishlar qilishga intilayotganlar juda ko'p, deydi suhbatdosh. Sanjar Umarov bugun nimalar bilan band? Hamon muxolifatdami? O'zbekistondagi vaziyat haqida qanchalik biladi? Marhamat, intervyuni tinglang (video yuqorida): Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.